Բնականաբար, մէկ եւ միաձեւ պատմութեան հասնելու համար կը պահանջուի «մաքրել մեր պատմութիւնը մեզի պարտադրուած սուտ ու կեղծ մեկնաբանութիւններէն, մաքրել խծբծանքներն ու պարսաւանքները, որոնք մեզի միայն անպատութիւն [sic] բերին եւ գալիք սերունդներուն յանձնել պատմութիւն մը, որ հիմնուած է հերոսական դէմքերու անվիճելի եւ բիւրեղի պէս մաքուր մարդկային ազատատենչ զգացումներու վրայ, որոնք կու գան մեր պատմութեան խորերէն՝ Հայկէն, Վարդանէն, Մեծն Տիգրանէն, Դաւիթ Բեկէն հասնելու համար մեր նորօրեայ հերոսներուն՝ Արամին, Անդրանիկին, Նժդեհին եւ զարմը ամբողջ հայ ազատա-